ORDE do 20 de xaneiro de 2026 pola que se nomea un vogal suplente do Xurado de Expropiación de Galicia.
Consellería de Vivenda e Planificación de Infraestruturas — II. Autoridades e persoal — 02/02/2026

A Lei 2/2016, do 10 de febreiro, do solo de Galicia, establece no seu artigo 11.1 que o Xurado de Expropiación de Galicia é un órgano colexiado permanente da Comunidade Autónoma de Galicia especializado nos procedementos para a fixación do prezo xusto na expropiación forzosa, cando a Administración expropiante sexa a Comunidade Autónoma ou as entidades do seu ámbito territorial.
A organización, o funcionamento e o réxime interior do Xurado de Expropiación regúlanse no Decreto 172/2018, do 20 de decembro, polo que se aproba o Regulamento de organización e réxime de funcionamento do Xurado de Expropiación de Galicia.
De conformidade co artigo 5 do Decreto 172/2018, o Pleno do Xurado de Expropiación de Galicia está composto por: a) Presidencia, b) Vogalías c) e Secretaría.
Das catorce vogalías que o compoñen, sete están reservadas polo artigo 7.1.f) a profesionais libres colexiados con acreditada competencia nas materias propias das competencias do Xurado, nomeados mediante orde da consellería de adscrición, por proposta dos presidentes dos colexios profesionais de Galicia a que pertenzan. As persoas titulares das vogalías serán substituídas nos casos de vacante, ausencia ou enfermidade polos suplentes designados no momento do seu nomeamento.
Polo que respecta á duración do nomeamento, o artigo 11 do Decreto 172/2018 prevé que estas vogalías serán designadas por un período de catro anos. Rematado este período, continuarán no exercicio das súas funcións ata o nomeamento dos novos membros. As persoas titulares das vogalías poderán ser substituídas por proposta das organizacións que as propuxesen, e as persoas así nomeadas permanecerán no seu cargo, como máximo, polo tempo que lle falte á substituída para cumprir o mandato.
Entre os sete colexios profesionais representados no Xurado está o Colexio de Enxeñeiros Agrónomos de Galicia. O nomeamento vixente do titular e suplente realizouse en virtude da Orde do 2 de agosto de 2022 (DOG núm. 153, do 11 de agosto).
O 20 de xaneiro de 2026, o dito colexio remitiu a proposta de substitución do vogal suplente.
En consecuencia, en virtude da competencia que me atribúe o artigo 7.1.f) do Decreto 172/2018, do 20 de decembro, polo que se aproba o Regulamento de organización e réxime de funcionamento do Xurado de Expropiación de Galicia,
Primeiro. Nomear vogal suplente do Xurado de Expropiación de Galicia, en representación do Colexio de Enxeñeiros Agrónomos, a Pedro Calaza Martínez.
Segundo. O nomeamento producirá efectos desde o día seguinte ao da súa publicación no
Diario Oficial de Galicia
.
Terceiro. Contra esta orde poderase interpoñer, potestativamente, recurso de reposición ante a conselleira de Vivenda e Planificación de Infraestruturas no prazo dun mes contado desde o día seguinte ao da súa publicación, de conformidade co establecido no artigo 123 da Lei 39/2015, do 1 de outubro, do procedemento administrativo común das administracións públicas, ou directamente recurso contencioso-administrativo ante o Tribunal Superior de Xustiza de Galicia, no prazo de dous meses contados desde o día seguinte ao da súa publicación, de conformidade co establecido no artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 20 de xaneiro de 2026